Translate the text from Welsh to English.



 
Yr wythnos ddiwethaf, roeddwn yn yr Uwchgynhadledd Fyd\-eang ar Weithredu ar y Newid yn yr Hinsawdd yn San Fransisco gydag arweinwyr llywodraethau, busnesau a chymdeithasau sifil o bedwar ban byd. Ein nod oedd "Symud y Gwaith Ymlaen i'r Lefel Nesaf".   
  
Mae Cymru wedi ymrwymo ers tro i weithredu ar y newid yn yr hinsawdd. Roedden ni’rgenedl masnach deg gyntaf y byd. Yn fwy diweddar, Cymru oedd y wlad gyntaf yn y byd i ddeddfu er mwyn cyflawni Nodau Datblygu Cynaliadwy y Cenhedloedd Unedig, gan wneud hynny drwy Ddeddf Llesiant Cenedlaethau'r Dyfodol (Cymru) 2015\.  Ar adegau o adfyd a newid ym mhedwar ban byd, mae'n arbennig o bwysig ein bod yn parhau i drafod a gweithio gyda phartneriaid eraill ar un o'r heriau mwyaf sy'n ein hwynebu.     
  
Yn ystod yr uwchgynhadledd, bûm yng Nghynulliad Cyffredinol y Gynghrair o Dan2\. Cymru oedd un o’r gwledydd cyntaf i ymuno â’r Gynghrair pan gafodd ei sefydlu. Mae'r gynghrair wedi tyfu o ran cryfder ac o ran niferoedd dros y blynyddoedd diwethaf. Mae 206 o awdurdodaethau o 43 o wledydd yn aelodau o'r gynghrair erbyn hyn, ac o gyfrif yr holl aelodau gyda'i gilydd, mae ei chynnyrch domestig gros bron yn $30 triliwn, sy'n cyfateb i bron 40% o economi'r byd. Gyda'i gilydd, mae aelodau'r Gynghrair o Dan2 yn cymryd mwy na 2,300 o gamau gweithredu ar y newid yn yr hinsawdd mewn sectorau fel adeiladu, ynni, trafnidiaeth, defnydd tir, a mwy. Roeddwn yn falch o glywed yng Nghynulliad y Gynghrair fod Cymru wedi cael ei chadarnhau unwaith eto yn un o aelodau'r Grŵp Llywio ar gyfer Ewrop. Rwyf yn edrych ymlaen at gydweithio â phartneriaid yn ystod y blynyddoedd nesaf i weithredu ar y newid yn yr hinsawdd ac i rannu'r hyn a ddysgir.      
  
Mae Cymru  yn cydnabod bod gennym gyfrifoldeb byd\-eang. Fel gwlad a fu unwaith yn rheng flaen y chwyldro diwydiannol ac yn gartref i’r porthladd glo mwyaf yn y byd, rydym yn cydnabod bod yn rhaid inni newid i economi sy’n lân ac yn isel o ran carbon. Dyna pam yr aeth Cymru ati yn yr Uwchgynhadledd, ar y cyd â 9 aelod arall, i ymaelodi â'r Powering Past Coal Alliance, sy'n golygu bod gan y Gynghrair bellach 74 o aelodau. Mae aelodau'r Gynghrair, sy'n cael ei harwain gan Ganada a Llywodraeth y DU, yn llywodraethau, dinasoedd a sefydliadau sy'n ymrwymedig i weld y byd yn troi ei gefn ar losgi glo ac yn defnyddio ffynonellau pŵer glanach yn ei le.    
  
Yn ogystal ag ymuno ag eraill yn y Gynghrair, rydym yn cydnabod hefyd y gallwn helpu eraill i newid. Y weledigaeth sy'n sail i Nodau Datblygu Cynaliadwy y Cenhedloedd Unedig yw rhannu byd datblygedig a chynaliadwy, lle nad oes neb yn cael ei adael ar ôl. Nid yw'r newid yn yr hinsawdd yn rhywbeth y gallwn ei newid fel cenhedloedd unigol. Yn hytrach, mae'n fater y mae angen inni gydweithio yn ei gylch. Dyna pam y mae Cymru wedi ymrwymo unwaith eto i gefnogi Cronfa'r Dyfodol a sefydlwyd gan Grŵp yr Hinsawdd, gan gydnabod bod gennym gyfrifoldeb byd\-eang a bod yn rhaid inni gydweithio ar yr her hon sy'n wynebu gwledydd ym mhedwar ban byd. Nod y gronfa yw cryfhau economïau sy'n datblygu ac sy'n dechrau dod i'r amlwg, gan wneud hynny ar lefel y wladwriaeth, a'u galluogi i gynnig arweinyddiaeth gadarn ar y newid yn yr hinsawdd, i feithrin gallu, ac i hwyluso’r gwaith o rannu gwybodaeth.   
  
Euthum ati hefyd i rannu'r gwersi a ddysgwyd o'r hyn yr ydym yn ei wneud yng Nghymru mewn meysydd megis gwastraff, lle'r rydym wedi dringo o fod bron ar waelod cynghrair ailgylchu'r UE yn 2000\. Erbyn hyn, ni yw'r orau yn y DU am ailgylchu a’r orau ond un yn Ewrop. Pe bai Cymru yn cael ei chydnabod yn aelod\-wladwriaeth, ni fyddai'r drydedd orau yn y byd. Roeddwn yn falch bod Cymru yn cael ei chydnabod yn un o'r rhanbarthau sydd ar flaen y gad ym maes gwastraff a’i bod wedi cael sylw yn llawlyfr digarbon rhyngwladol Sefydliad y Mynydd Creigiog, sy'n edrych ar ffyrdd o weithredu ar ddatgarboneiddio nad oes iddynt anfanteision. Er ein bod wedi dod yn ein blaen yn dda yn y maes hwn, nid ydym yn gorffwys ar ein rhwyfau ac nid ydym wedi cyrraedd y brig eto. Mae Cymru, ochr yn ochr â rhai o ddinasoedd a rhanbarthau mwyaf blaenllaw'r byd, wedi llofnodi Datganiad Tuag at Ddyfodol Diwastraff Dinasoedd y C40.       
  
Ni fyddwn ni nac unrhyw un arall yn llwyddo i newid oni bai ein bod yn rhannu'r hyn yr ydym yn ei ddysgu, yn rhannu’n syniadau ac yn rhannu'r camau yr ydym wedi'u cymryd. Mae uwchgynadleddau fel hyn yn gyfle perffaith i wneud hynny a chefais nifer o gyfarfodydd dwyochrog gyda gwladwriaethau a rhanbarthau eraill fel Columbia Brydeinig, Baden\-Württemberg, Gwlad y Basg a Quebec. Cefais gyfle hefyd, drwy sgyrsiau a thrafodaethau panel, i rannu gwybodaeth am yr hyn y mae Cymru yn ei wneud.  
  
Bydd y gwersi ehangach a ddysgwyd a'r arferion gorau a welwyd yn ystod yr uwchgynhadledd, ynghyd â'r ymatebion i'n hymgynghoriad "Cyflawni ein llwybr carbon isel hyd at 2030", a fydd yn agored tan 4 Hydref, yn helpu i lywio'r hyn y byddwn yn ei wneud yn y dyfodol ac yn ein helpu i greu'r amryfal gyfleoedd sy'n gysylltiedig ag economi carbon isel.





Translation:


 
Last week I attended the Global Climate Action Summit in San Francisco with other global leaders from Government, business and civil society from around the World to “Take Ambition to the Next Level”.  

  

Wales has a longstanding commitment to taking action on climate change. We were the first Fair Trade nation in the world and most recently, Wales became the first country in the world to legislate for delivering the United Nations’ Sustainable Development Goals (SDGs) with the Well\-being of Future Generations (Wales) Act 2015\. In times of global adversity and change, it is particularly important we continue to work and engage with other partners on one of the biggest challenges we face.  

  

At the summit, I attended the Under2 Coalition General Assembly, to which Wales was a founding signatory. Over the last few years the coalition has grown in strength and numbers, with 206 jurisdictions, from 43 countries and collectively represents nearly $30 trillion in GDP, equivalent to nearly 40% of the global economy. Together, the Under2 Coalition are taking over 2,300 climate actions across key sectors such as buildings, energy, transport, land use and more. I was proud to hear at the Assembly, Wales is once again confirmed as a Steering Group Member for Europe and look forward to working with partners over the next few years in taking action on climate change and sharing learning.  

  

Wales recognises our global responsibility role. For a country, which was once at the forefront of the industrial revolution with the biggest coal port in the world, we recognise we have to transition to a low carbon clean economy. This is why at the Summit, Wales signed up to the Powering Past Coal Alliance with 9 other members, which now brings the Alliance up to 74 members. The Alliance led by Canada and the UK Government consists of Governments, cities and organisations who are committed to moving the world from burning coal to cleaner power sources.  

  

Alongside joining others in the Alliance, we also recognise we can help others to transition. The vision of the UN’s Sustainable Development Goals is that of a shared sustainable developed world, in which no one is left behind. Climate change is not an issue we can solve as individual nations but one of which we need to take collective action. This is why Wales has once again committed to supporting the Climate Group’s Future Fund, recognising our global responsibility and because it is essential to work together on this global challenge.  This fund is aimed at strengthening developing and emerging economies at the state level, enabling them to undertake bold climate leadership, build capacity, and facilitate knowledge\-sharing.  

  

I also shared our learning on what we are doing in Wales in areas such as waste, where we have gone from being nearly at the bottom of the EU recycling league in 2000 to now being first in the UK, second in Europe and if Wales was recognised as a nation state, we would be third in the world. I was proud Wales was recognised as a leading region in the area of waste and featured in the Rocky Mountain Institute international carbon free handbook, which looks at no regret actions around decarbonisation.  Although we have made progress in this area, we are not complacent and at the summit, Wales signed up to the C40 Cities’ Advancing Towards Zero Waste Declaration alongside some of the world’s leading cities \& regions.  

  

The success of our transition and everyone else’s transition will only come if we share our learning, ideas and actions. Summits like these provides a perfect opportunity to do this and I held a number of bilaterals with other States and Regions such as British Columbia, Baden\-Württemberg, the Basque Country and Quebec as well as sharing what Wales is doing through talks and panel discussions.  

  

The wider learning and best practice from the summit, along with responses from our consultation “Achieving our low Carbon Pathway to 2030,” which is open until 4th October, will help to shape our future actions and help us achieve the multiple opportunities a low carbon economy brings.